section_heading: Kritike
paragraph_text: Većina kritika za film Erin Brockovich bile su pozitivne. Na popularnoj Internet stranici Rotten Tomatoes film ima 83% pozitivnih kritika, a na Metacriticu ima prosječnu ocjenu 73/100. U svojoj kritici za The New York Observer, Andrew Sarris je napisao: "Ovo je film u kojem dobivamo najbolje iz svijeta nezavisne produkcije i mainstream produkcije. Erin Brockovich, kao i Zlatni dečki prije njega, čini 2000. godinu izrazito obećavajućom kad su filmovi u pitanju." David Ansen iz magazina Newsweek svoju je kritiku započeo rečenicom: "Julia Roberts je naprosto savršena u filmu Erin Brockovich". Nadalje je istaknuo: "Roberts je protratila svoj talent na mnoge površne projekte, ali s ovom ulogom uzima jackpot. Erin, samohrana majka troje djece, bivša miss Wichite koja uzburkava zajednicu uzevši u svoje ruke multi-milijunski slučaj protiv korporacije najbogatija je glumačka performansa njezine karijere koja simultano prikazuje njezinu humorističnu, dramaturšku i romantičnu stranu."